ኢትዮጵያ የግብፅን አለመረጋጋት በሰላማዊ መንገድ እንዲፈታ ትፈልጋለች-ጠ/ሚኃይለማርም
አዲስ አበባ፤ ሐምሌ 16/2005 (ዋኢማ) – የኢትዮጵያ ህዝብና መንግስት በግብፅ ያለው አለመረጋጋት በሰላማዊ መንገድ እንዲፈታ ፍላጎት መሆኑን ጠቅላይ ሚኒስትር ኃይለማርም ደሳለኝ አስታወቁ፡፡ጠቅላይ ሚኒስትሩ በአምባሳደር ሞና ኦማር የተመራን የግብፅ መንግስት ልዩ ልኡክ በፅሕፈት ቤታቸው ተቀብለው አነጋግረዋል፡፡ጠቅላይ ሚኒስትር ኃይለማርያም ኢትዮጵያ የግብፅን ህዝብ ሰላም እና መረጋጋት እንደምትፈልግ ገልፀው ለዚህም ድጋፍ እንደምታደርግ አረጋግጠዋል፡፡በቅርቡም ኢትዮጵያ የሁለቱን ሀገራት የህዝብ ለህዝብ ግንኙነት ለማጠናከር ያለመ ልኡክ ወደ ግብፅ እንደምትልክም ጠቅላይ ሚኒስትሩ ለልእኳኑ ገልፀውላቸዋል፡፡አምባሳደር ሞና ኦማረ በበኩላቸው የጉብኝታቸውን ዋና አላማ የወቅቱን የግብፅ ሁኔታ ለኢትዮጵያ መንግስት ለማብራራት መሆኑን ተናግረዋል፡፡ጠቅላይ ሚኒስትር ኃይለማርያም የወቅቱ የአፍሪካ ሕብረት ሊቀመንበር እንደመሆናቸው ህብረቱ በግብፅ ላይ የጣለውን የአባልነት እገዳ በተመለከተም ፍሬያማ ውይይት ማድረጋቸውን ገልፀዋል፡፡እንደ ኢሬቴድ ዘግባ አምባሳደር ሞና ከግብፅ የሽግግር መንግስት የተላከ መልእከትም ለጠቅላይ ሚኒስትር ኃይለማርያም ደሳለኝ ሰጥተዋል፡፡